
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/2487- /2016
Előterjesztés elkészítésének időpontja: 2016. május 18.
Előterjesztést készítette: Novákné Dutkai Szilvia vagyongazdálkodási ügyintéző

Előterjesztést jóváhagyta: dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, egyszerű szótöbbség
Mellékletek: helyszínrajz, vételi ajánlat (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2016. május  26-án tartandó munkaterv szerinti ülésére

13. napirendhez

Tárgy: S.P. Holding Kft. vételi ajánlata a gazdasági terület 0406/30 hrsz.-ú ingatlanára
Tisztelt Képviselő-testület!

Az S.P. Holding Kft. (székhelye: 1012 Budapest, Logodi utca 30. 2/6., Cégjegyzékszám: 01-09-207669, képviselője: Kónya Lilla) vételi ajánlatot terjesztett elő a Sülysáp Város Önkormányzata tulajdonát képező Sülysáp 0406/30 hrsz.-ú ingatlanra autó-, illetve kamionmosó kialakítása céljából.

Az ingatlan a 31-es főút mellett fekvő gazdasági terület egyik telke, kivett ipartelep művelési ágú 4019 m2 területű forgalomképes üzleti vagyon, mely az ingatlanvagyon-kataszter adatai szerint 1 972 848 Ft értékű. Az ingatlanon a közművek nincsenek kiépítve, körbekerítve szintén nincs.
Az ingatlan értékesítésére általános forgalmi adóval terhelten van lehetőség. Az ajánlattevő bruttó 1500 Ft/m2 (~1181 Ft/m2+áfa) összegű vételi ajánlatott tett, ami 4.746.850 Ft+áfa összegű eladási árat eredményez. Legutóbb bruttó 2500 Ft/m2 vételáron értékesítettünk ingatlant a területen. 
Kérem az előterjesztés szíves megtárgyalását, és döntésük meghozatalát. 
…/2016. (V. 26.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján
1./ az S.P. Holding Kft. (székhelye: 1012 Budapest, Logodi utca 30 2/6., Cégjegyzékszám: 01-09-207669, képviselője: Kónya Lilla) 1181 Ft/m2+áfa összegű vételi ajánlatát az önkormányzat tulajdonában álló Sülysáp 0406/30 hrsz.-ú, 4019 m2 területű ingatlanra elfogadja / nem fogadja el, ugyanakkor eladási ajánlatot tesz az ingatlan ... Ft eladási árért történő értékesítésére.
2./ Az értékesítés feltétele a vevő által tervezett autó- és kamionmosó szolgáltatás 2 éven belül történő felépítése és üzembe helyezése, ennek elmaradása esetére visszavásárlási jog kerül kikötésre.

3./ Felkéri és felhatalmazza a polgármestert a szükséges intézkedések megtételére.





Határidő: 2016. június 30.
Felelős: polgármester

Sülysáp, 2016. május 18.

Horinka László s.k.


polgármester
MELLÉKLETEK

